Zá á nə̄ ényɔ́ á sɔ̄ Édom nyɔ́, á Botsra, biyé bíé á zōōŋ, ǹkug ǹkúbán á bīyé étē, a wulu ai fím dzīē ? Mǎ mādzó sósōó, makɔ́bɔ̄ nə́ mə̄ kōdé. 2Ású dzé bīyé bíe bí nə́ á zōōŋ, ású dzé bīyé bíe bí nə́ anə́ ébí bí ḿmyad bibumá bí wɔ̂n ? 3Á ébəg, mə ngátság wɔ̂n etám, təge ai mod yǎ məyɔŋ tɔ m̀bɔ́g ā zu ai ma; ńdɔ̄ hḿ mə̄ ngátság bɔ́ ai olún ósə, ńdɔ mə ngátidi bɔ́ ai ayɔ́g ásə; məkə́mədə mábán mə́ mān mə myáán á bīyé, ńdɔ̄ hḿ bíyé bí nə́ ma ai mətɔ́n. 4Ású, á ńnə̄m wáma, amǒs məkunuŋa ó ngásɔ́, m̀bú məkodégá máma ó ngákwí. 5Ńdɔ mə ngábəbə: təge ai ǹka ! Mə ngásə́me: təge ai m̀vɔ́li ! Ńdɔ̄ hḿ wɔ́ wáma ó ngányii ma, ayɔ́g dáma á kā mā. 6Mə ngátság məyɔŋ ai olún wáma, mə ngányû bɔ́ bə́ sɔ̂g, áyɔ̄g dáma mə ngásoe bɔ́ məkǐ á sí ! '